A BIZOTTSÁG 386/2007/EK RENDELETE
(2007. április 10.)
a tagállamok intervenciós hivatalai birtokában lévő gabonafélék kivitelére irányuló folyamatos pályázati eljárás megnyitásáról szóló 990/2006/EK rendelet módosításáról és kiigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Bulgária és Románia csatlakozási szerződésére és különösen annak 4. cikke (3) bekezdésére,
tekintettel a Bolgár Köztársaság és Románia csatlakozási okmányára és különösen annak 56. cikkére,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
mivel:
(1)
Bulgária és Románia csatlakozását követően a 990/2006/EK bizottsági rendelet (2) 1. cikkének (2) bekezdése érvényét vesztette a tekintetben, hogy Bulgáriát és Romániát kizárja a gabonakivitel célországaként felsorolt harmadik országok jegyzékéből, ezért az említett két országot a listáról el kell hagyni.
(2)
A 990/2006/EK rendelet III. mellékletében a bejegyzések a Közösség összes hivatalos nyelvén fel vannak tüntetve. A szóban forgó mellékletet ki kell egészíteni a bolgár, ír, máltai és román nyelvű bejegyzésekkel.
(3)
A 990/2006/EK rendeletet ennek megfelelően módosítani kell.
(4)
Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 990/2006/EK rendelet 1. cikke (2) bekezdésének helyébe az alábbi szöveg lép:
„(2) A közönséges búza és a rozs tekintetében minden pályázati eljárás egy legnagyobb mennyiségre vonatkozik, harmadik országokba irányuló kivitelre, Albánia, Bosznia-Hercegovina, Horvátország, Liechtenstein, Macedónia Volt Jugoszláv Köztársaság, Montenegró, Svájc, valamint Szerbia (3) kivételével.
Az árpa tekintetében minden pályázati eljárás egy legnagyobb mennyiségre vonatkozik, harmadik országokba irányuló kivitelre, Albánia, az Amerikai Egyesült Államok, Bosznia-Hercegovina, Horvátország, Kanada, Liechtenstein, Macedónia Volt Jugoszláv Köztársaság, Mexikó, Montenegró, Svájc, valamint Szerbia (3) kivételével.
2. cikk
A 990/2006/EK rendelet III. melléklete helyébe a mellékletben szereplő szöveg lép.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. április 10-én.